का आह्वान कर रहा था । ' हे तमोगुणी योगिनियो ! आज तुम्हारा अनन्य भक्त टंका तुम्हारा आह्नान कर रहा है । मैंने तुम सबको संतुष्ट कर डाकिनी , शाकिनी , हाकिनी , धूमावती , नागमोहिनी , अधोर , कपालसंकलिनी , प्रेत , पिशाच और वैताल विद्याओं को सिद्ध किया है । मारण , मोहन , वशीकरण , उच्चाटन , विद्वेषण , शांतिकर्म आदि षट्कर्म तथा विभिन्न प्रकार के तमोगुणी तांत्रिक । सिद्धियों के विकट अनुष्ठान करके मैंने पूर्णता प्राप्त की है । क्या मेरी समस्त सिद्धियाँ इस एक अकेले मानव के समक्ष परास्त हो जाएँगी ? क्या तुम सब यों मेरी उपेक्षा कर दूर खड़ी मूक बनी रहोगी ? आओ मेरे पास आओ ... !! तत्काल नृत्यमंच का वायुमण्डल भारी हो गया । समस्त योगिनियां सूक्ष्म रूप में टंका के समक्ष आ उपस्थित हुई । ' हे माता आदि शक्ति ! ' -योगिनियों के सूक्ष्म अस्तित्व का भान होते ही भुवनमोहिनी ने नेत्रों को बंद कर प्रार्थना प्रारंभ कर दी । और विजयी भाव से मुस्कुराते कापालिक टंका ने अपने नेत्र खोले । कुँवर उसके समक्ष शांत भाव से खड़ा था । कापालिक को नेत्र खोलते देख उसने शांत भाव से ही कहा ' चिन्तन हो चुका हो तो प्रश्न करो टंका ? " ' इतने प्रसन्न मत हो मूढ़ ! ' आक्रोशित टंका ने समस्त योगिनियों को उपस्थित पाकर विषाक्त मुस्कान के साथ कहा- बता वह क्या है जिसके न होने की सम्भावना ही नहीं और वह क्या है , जो न कभी था और न कभी हो सकता है ? ' जनसमुदाय में व्याकुलता भर गयी । लोगों में कानाफूसी होने लगी । इस प्रश्न में रहस्यमय चतुराई भरी है । कापालिक ने अबूझ प्रश्न किया है , इस बार उसने इस युवक को वाक् - जाल में उलझा दिया है । इसे प्रश्न बदलना होगा । चतुर्दिक् ऐसी ही चर्चा होने लगी , परन्तु कुँवर हँस पड़ा । ' तुम्हारे प्रश्नों में तुम्हा